Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за управување со батерии и акумулатори и отпадни батерии и акумулатори

Скопје, Октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во Законот за управување со батерии и акумулатори и отпадни батерии и акумулатори се уредуваат управувањето со батериите и акумулаторите и заштитата од штетните влијанија врз животната средина од нивното користење.

 Во овој закон се уредува и прекршочната постапка и се пропишани и глоби за физичките и правни лица кои не постапуваат согласно одредбите на законот. Во Република Северна Македонија општиот закон со кој се уредува прекршочната постапка е Законот за прекршоците. Во мај 2019 година беше донесен нов Закон за прекршоците со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочната постапка што ја водат судовите и прекршочните органи.

 Во Законот за прекршоците беше утврдено дека во рок од 6 месеци треба со него да се усогласат сите материјални закони кои содржат прекршочни одредби. Следствено на тоа се јави потребата да се извршат измени во одредбите со кои се уредуваат прекршоците утврдени во Законот за управување со батерии и акумулатори и отпадни батерии и акумулатори.

 Дополнително, се менуваат и одредбите од инспекциски надзор со цел нивно усогласување со новиот Закон за инспекциски надзор („Службен весник на Република Северна Македонија“ бр.102/2019).

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за управување со батерии и акумулатори и отпадни батерии и акумулатори е усогласување на Законот за управување со батерии и акумулатори и отпадни батерии и акумулатори во животната средина со прекршочните одредби во Законот за прекршоците, како и Законот за инспекциски надзор, односно хармонизација на правниот систем.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за управување со батерии и акумулатори и отпадни батерии и акумулатори нема да имаат финансиски импликации врз буџетот и другите јавни финансиски средства.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за управување со батерии и акумулатори и отпадни батерии и акумулатори не е потребно обезбедување на финансиски средства и истиот не повлекува материјални обврски за одделни субјекти.

**Закон за изменување и дополнување на Законот за управување со батерии и акумулатори и отпадни батерии и акумулатори**

Член 1

Во Законот за управување со батерии и акумулатори и отпадни батерии и акумулатори („Службен весник на Република Македонија“ бр. 140/2010, 47/2011, 148/2011, 39/2012, 163/2013, 146/2015 и 39/2016) членот 44 се брише.

Член 2

Членот 44 – а се брише.

Член 3

Насловот на членот 52 и членот 52 се менува и гласи:

„Опомена

1. Доколку при вршењето на инспекцискиот надзор државниот инспектор за животна средина, односно друг орган кој го извршил инспекцискиот надзор утврди дека е сторена неправилност од членовите 53, 53 став (1) точки 2, 6, 7 и 8, 58 став (1) точки 1, 2, 3, 4, 5 и 7 и 59 на овој закон за првпат, со записник ќе ги констатира утврдените неправилности и со решение ќе изрече опомена и ќе определи рок во кој субјектот на инспекциски надзор е должен да ги отстрани неправилностите утврдени со записник.“
2. Државниот инспекторат за животна средина води единствена евиденција за изречени опомени.
3. Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 4

Во член 53 став (1) бројот „1.000 евра во денарска противвредност“ се заменува со зборовите „400 до 600 евра во денарска противвредност за микро трговци, од 500 до 700 евра во денарска противвредност за мали трговци, од 600 до 800 евра во денарска противвредност за средни трговци и од 800 од 1.000 евра во денарска противвредност за големи трговци“.

Ставот (3) се менува и гласи:

„Глоба во износ од 50 евра во денарска противвредност кај микро трговци, 100 евра во денарска противвредност кај мали трговци, 150 евра во денарска противвредност кај средни трговци и 200 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Член 5

Во член 54 став (1) бројот „3.000 евра во денарска противвредност“ се заменува со зборовите „ 1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци“.

Ставот (3) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочна комисија) може да му изрече прекршочна санкција забрана за вршење на одделна дејноста од која произлегува прекршокот во траење од најмалку три дена до најмногу 30 дена“ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот во траење до две години“.

Ставот (5) се менува и гласи:

„На одговорното лице во правното лице на овој член надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член** **6**

Во член 55 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во ставот (2) бројот „1.500“ се заменува со бројот „750“.

Ставот (3) се менува и гласи:

„Глоба во износ од 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член. “

Во ставот (4) зборовите “Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 30 дена“ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот во траење до две години“.

Ставот (5) се менува и гласи:

„На одговорното лице во правното лице надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 7**

Во член 56 став (1) бројот „1.500 евра во денарска противвредност“ се заменува со зборовите „500 до 800 евра во денарска противвредност за микро трговци, од 800 до 1100 евра во денарска противвредност за мали трговци, од 1100 до 1.300 евра во денарска противвредност за средни трговци и од 1.300 од 1.500 евра во денарска противвредност за големи трговци.“.

Во ставот (2) бројот „900“ се заменува со бројот „750“.

Ставот (3) се менува и гласи:

„Глоба во износ од 75 евра во денарска противвредност кај микро трговци, 150 евра во денарска противвредност кај мали трговци, 220 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 8**

Во членот 57 став (1) бројот „3.500 евра во денарска противвредност“ се заменува со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци.“.

Во ставот (2) бројот „900“ се заменува со бројот „750“.

Ставот (3) се менува и гласи:

„Глоба во износ од 250 евра во денарска противвредност кај микро трговци, 300 евра во денарска противвредност кај мали трговци, 350 евра во денарска противвредност кај средни трговци и 400 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “Прекршочната комисија може да му изрече прекршочна санкција забрана за вршење на определена дејност од која произлегува сторувањето на прекршокот во траење од најмалку три до најмногу 30 дена“ се заменуваат со зборовите „надлежниот суд може да му изрече прекршочна санкција привремена забрана за вршење на определена дејност од која произлегува сторувањето на прекршокот во траење до две години“.

Ставот (5) се менува и гласи:

„На одговорното лице во правното лице на овој член, надлежниот суд може да му изрече прекршочна санкција забрана за вршење на определена должност од која произлегува сторувањето на прекршокот во траење до една година“.

**Член 9**

Во член 58 став (1) бројот „2.000 евра во денарска противвредност“ се заменува со зборовите „1.000 до 1.400 евра во денарска противвредност за микро трговци, од 1.400 до 2.200 евра во денарска противвредност за мали трговци, од 2.200 до 2.600 евра во денарска противвредност за средни трговци и од 2.600 од 3.000 евра во денарска противвредност за големи трговци “.

Ставот (3) се менува и гласи:

„Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член** 10

Во член 59 став (1) по зборовите „1.000“ се додаваат зборовите „400 до 600 евра во денарска противвредност за микро трговци, од 500 до 700 евра во денарска противвредност за мали трговци, од 600 до 800 евра во денарска противвредност за средни трговци и од 800 од 1.000 евра во денарска противвредност за големи трговци“.

Ставот (3) се менува и гласи:

„Глоба во износ од 50 евра во денарска противвредност кај микро трговци, 100 евра во денарска противвредност кај мали трговци, 150 евра во денарска противвредност кај средни трговци и 200 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 11**

Во член 60 во ставот (2) зборовите „ глобата од ставот (1) на овој член ќе му врачат мандатен платен налог кој сторителот е должен да го плати во рок од осум дена“ се заменуваат со зборовите „за глобата од ставот (1) на овој член ќе му врачат прекршочен платен налог“.

Ставовите (3), (4), (5), (6) и (7) се бришат.

**Член 12**

Во член 61 став (1) бројот „4.000 евра во денарска противвредност“ се заменува со зборовите „2.500 до 3.000 евра во денарска противвредност за микро трговци, од 3.000 до 3.500 евра во денарска противвредност за мали трговци, од 3.500 до 4.000 евра во денарска противвредност за средни трговци и од 4.000 од 4.500 евра во денарска противвредност за големи трговци“.

Во ставот (2) бројот „2.000“ се заменува со бројот „750“.

Ставот (3) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “од најмалку шест месеци до најмногу три години“ се заменуваат со зборовите „до две години“.

Во ставот (5) зборовите „односно трговец поединец“ се бришат.

**Член 13**

Во член 62 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во став (2) бројот „1.000“ се заменува со бројот „750“.

Ставот (3) се менува и гласи:

„Глоба во износ од 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“.

**Член 14**

Во член 63 став (1) зборовите „9.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 6.500 до 7.500 евра во денарска противвредност за средни трговци и од 8.000 од 9.000 евра во денарска противвредност за големи трговци“.

Во ставот (2) бројот „1.000“ се заменува со бројот „750“.

Ставот (3) се менува и гласи:

„Глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци ќе му се изрече на одговорното лице во правното лице. “

Во ставот (4) зборовите “од најмалку шест месеци до најмногу три години“ се заменуваат со зборовите „до две години“.

Во ставот (5) зборовите „односно трговец поединец“ се бришат.

**Член 15**

Во член 64 став (1) зборовите „25.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 15.000 до 18.000 евра во денарска противвредност за средни трговци и од 22.000 од 25.000 евра во денарска противвредност за големи трговци“.

Во ставот (2) бројот „4.000“ се заменува со бројот „750“.

Ставот (3) се менува и гласи:

„Глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “од најмалку шест месеци до најмногу три години“ се заменуваат со зборовите „до две години“.

Во ставот (5) зборовите „односно трговец поединец“ се бришат.

**Член 16**

Во член 65 став (1) зборовите „9.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 6.500 до 7.500 евра во денарска противвредност за средни трговци и од 8.000 од 9.000 евра во денарска противвредност за големи трговци“.

Ставот (2) се менува и гласи:

„ Глоба во износ од 1.000 евра во денарска противвредност кај кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци ќе му се изрече на одговорно лице во правното лице за дејствијата од став (1) на овој член.“

**Член 17**

Во член 66 став (1) зборовите „35.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.500 до 6.000 евра во денарска противвредност за мали трговци, од 17.000 до 18.000 евра во денарска противвредност за средни трговци и од 28.000 од 30.000 евра во денарска противвредност за големи трговци“.

Ставот (2) се менува и гласи:

„ Глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член“.

Во ставот (3) зборовите “од најмалку шест месеци до најмногу три години“ се заменуваат со зборовите „до две години“.

**Член 18**

Во член 67 став (1) бројот „2.000“ се заменува со зборовите „1.000 до 1.300 евра во денарска противвредност за микро трговци, од 1.300 до 1.600 евра во денарска противвредност за мали трговци, од 1.600 до 1.900 евра во денарска противвредност за средни трговци и од 1.900 од 2.200 евра во денарска противвредност за големи трговци “.

Ставот (3) се менува и гласи:

„Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 19**

Во насловот во член 68 зборот „посредување“ се заменува со зборот „спогодување“.

Во член 68 ставовите (2), (3), (4), (5), (6), (7) и (8) се бришат.

Ставот (9) станува став (2).

Ставот (10) се брише.

Во ставот (11) кој станува став (3) по зборот „средина“ се додаваат зборовите „и Законот за прекршоците“.

Ставовите (12), (13) и (14) се бришат.

Ставот (15) станува став (4).

**Член 20**

Во членот 69 ставот (1) се менува и гласи:

„За прекршоците утврдени во членовите 53 и 60, од овој закон прекршочна постапка води и прекршочна санкција изрекува Прекршочната комисија.“

Ставот (2) се менува и гласи:

„За прекршоците утврдени во членовите 54, 55, 56, 57, 58, 59, 60, 61, 62, 63, 64, 65 и 66 од овој закон прекршочна постапка води и прекршочна санкција изрекува надлежниот суд. “

**Член 21**

Овој Закон влегува во сила осмиот ден од денот на објавување во Службен весник на Република Северна Македонија.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

Предложените измени и дополнувања на Законот за управување со батерии и акумулатори и отпадни батерии и акумулатори ги уредуваат прекршочните одредби, кои ќе бидат во согласност со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби согласно Законот за прекршоците. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменување и дополнување на Законот за управување со батерии и акумулатори и отпадни батерии и акумулаторисе предлагаат измени и дополнувања во членовите 53, 54, 55, 56, 57, 58, 59, 60, 61, 62, 63, 64, 65, 66, 67, 68 и 69 во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор. Со член 1 се брише одредбата 44 од Законот, затоа што водењето на евиденција за инспекциски надзори и подготовката на извештаи е уредено со Законот за инспекциски надзор. Дополнително заради избегнување на двојно регулирање со член 2 се брише член 44 –а од причини што истите се уредени со Законот за инспекциски надзор. Со член 3 се заменува едукацијата со опомена како инспекциска мерка, како и се врши бришење на одредбите со кои се регулираат обврски кои се уредени со Законот за инспекциски надзор.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, меѓусебно се поврзани и се надополнуваат.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Измените и дополнувањата на Законот за управување со батерии и акумулатори и отпадни батерии и акумулатори ќе воспостават воедначена прекршочна политика, со која ќе се оствари превентивната улога на казните, со цел заштита на животната средина. Пропорционалната казнена политика овозможува спроведување на материјалниот закон и наплата на глобите во случај на сторување на прекршок. Дополнително ќе се изврши хармонизирање на одредбите за вршење инспекциски надзор и нивно соодветно спроведување.

**ОДРЕДБИ ШТО СЕ МЕНУВААТ И ДОПОЛНУВААТ**

**Член 44**

(1) Државниот инспектор, односно овластениот инспектор, односно другиот орган на државната управа што го извршил инспекцискиот надзор е должен да води евиденција за надзорите и увидите извршени на правните и физичките лица за кои изготвува квартален извештај и истиот го објавува на веб страницата на органот на државната управа надлежен за вршење на работите од областа на животната средина, односно на веб страницата на општината, односно градот Скопје, односно на веб страницата на другиот орган на државната управа кој го извршил инспекцискиот надзор согласно со Законот за животната средина.

(2) Државните инспектори за животна средина, овластените инспектори за животна средина на општините, општините во градот Скопје и градот Скопје, државните пазарни инспектори, комуналните инспектори на општините, општините во градот Скопје и на градот Скопје при преземањето на активности за вршење на инспекциски надзор над примената на овој закон, можат да побараат соработка од органот на државната управа надлежен за вршење на работите од областа на внатрешните работи.

**Член 44-а**

Постапување по пријава од физичко или правно лице

(1) Државните инспектори за животна средина, овластените инспектори за животна средина на општините, општините во градот Скопје и градот Скопје, комуналиите инспектори на општините, општините во градот Скопје и градот Скопје и државните пазарни инспектори, се должни во рок од седум дена да постапат по иницијатива или пријава за поведување на инспекциска постапка.

(2) Во случаите од ставот (1) на овој член државните инспектори за животна средина, овластените инспектори за животна средина на општините, општините во градот Скопје и градот Скопје, комуналиите инспектори на општините, општините во градот Скопје и градот Скопје и државните пазарни инспектори, се должни да го известат подносителот на иницијативата или пријавата за поведување на инспекциска постапка во рок од седум дена од денот на спроведувањето на инспекцискиот надзор.

**Член 52**

**Постапка за едукација**

(1) Доколку при вршењето на инспекцискиот надзор државниот инспектор за животна средина, односно друг орган кој го извршил инспекцискиот надзор утврди дека е сторена неправилност од членовите 53, 53 став (1) точки 2, 6, 7 и 8, 58 став (1) точки 1, 2, 3, 4, 5 и 7 и 59 на овој закон е должен да состави записник во кој ќе ја утврди сторената неправилност со укажување за отстранување на утврдената неправилност во определен рок и со истовремено врачување на поканата за спроведување на едукација на лицето или субјектот каде што е утврдена неправилноста при вршењето на инспекцискиот надзор.

(2) Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за вршење на работите од областа на животната средина.

(3) Едукацијата ја организира и спроведува Државниот инспекторат за животна средина, односно друг орган на државната управа кој го извршил инспекцискиот надзор во рок не подолг од осум дена од денот на спроведувањето на инспекцискиот надзор.

(4) Едукацијата може да се спроведе за повеќе утврдени исти или истородни неправилности за еден или повеќе субјекти.

(5) Доколку во закажаниот термин лицето или субјектот над кој се спроведува едукацијата не се јави на едукацијата ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши ќе се смета дека е едуциран по однос на утврдената неправилност.

(7) Доколку државниот инспектор за животна средина, односно друг орган на државната управа кој го извршил инспекцискиот надзор при спроведувањето на контролниот надзор утврди дека се отстранети утврдените неправилности од ставот (1) на овој член, донесува заклучок со кој ја запира постапката на инспекциски надзор.

(8) Доколку државниот инспектор за животна средина, односно друг орган на државната управа кој го извршил инспекцискиот надзор при спроведувањето на контролниот надзор утврди дека не се отстранети утврдените неправилности од ставот (1) на овој член поднесува барање за поведување на прекршочна постапка пред Прекршочна комисија.

(9) Државниот инспекторат за животна средина, односно друг орган на државната управа кој што извршил инспекциски надзор води единствена евиденција за спроведената едукација на начин пропишан од министерот кој раководи со органот на државната управа надлежен за вршење на работите од областа на животната средина.

**Член 53**

**Прекршочни санкции за производителите**

(1) Глоба во износ од 1.000 евра во денарска противвредност ќе му се изрече на производителот кој е правно лице за прекршок, доколку:
1) не постапува во согласност со членот 8 од овој закон;
2) не се регистрира кога за прв пат пушта на пазар или увезува како краен корисник во Република Македонија батерии и акумулатори (член 12 став (1)) и
3) не ја информира јавноста согласно со членот 18 став (5) од овој закон.

(2) Глоба во износ од 200 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 54**

(1) Глоба во износ од 3.000 евра во денарска противвредност ќе му се изрече на производителот кој е правно лице за прекршок, доколку:
1) не ги дизајнира уредите на начин кој ќе овозможи крајниот корисник лесно да ги отстрани отпадните батерии и акумулатори (член 7 став (1));
2) не приложи упатство согласно со членот 7 став (2) од овој закон;
3) не ги означува батериите, акумулаторите, како и батериските пакувања кои ги пушта на пазар во Република Македонија согласно со членот 10 став (1) од овој закон;
4) не ги означува и со хемиски симбол батериите, акумулаторите и батериите во форма на копче кои содржат повеќе од 0,0005% жива, повеќе од 0,002% кадмиум и повеќе од 0,004% олово согласно со членот 10 став (2) од овој закон;
5) ознаките од членот 10 ставови (1) и (2) на овој закон не се јасно видливи, читливи и прикажани на неизбришлив начин (член 10 став (3));
6) не постапува во согласност со членот 16 став (2) од овој закон;
7) не обезбеди собирање на отпадните батерии и акумулатори кои му ги продал на поседувачот или трговецот, а кои тие ги собрале во рок од 48 часа од моментот кога поседувачот или трговецот побарал да ги предаде собраните отпадни батерии и акумулатори (член 19 став (1));
8) не обезбедил соодветни садови за собирање на отпадни батерии и акумулатори (член 19 став (2));
9) собирањето на индустриски и автомобилски батерии и акумулатори го доверил на трето лице кое не поседува дозвола за собирање на опасен отпад добиена во согласност со Законот за управување со отпад (член 19 став (4)) и
10) не води евиденција согласно со членот 30 став (6) од овој закон.

(2) Глоба во износ од 600 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) точки 9 и 10 на овој член, Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочна комисија) може да му изрече прекршочна санкција забрана за вршење на одделна дејноста од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно во трговец поединец на овој член, Прекршочната комисија може да им изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 55**

(1) Глоба во износ од 6.000 евра во денарска противвредност ќе му се изрече на производителот кој е правно лице за прекршок, доколку:
1) не обезбеди собирање, преработка и рециклирање на отпадните батерии и акумулатори од крајниот корисник независно од нивниот хемиски состав, потекло или датумот кога за прв пат се пуштени на пазар во Република Македонија (член 18 став (1));
2) не поседува дозвола согласно со членот 23 од овој закон, ниту пак има склучено договор за преземање на обврски за постапување со отпадни батерии и акумулатори со колективен постапувач (член 21 став (1)) и
3) не ги исполни обврските што се утврдени во доброволните договори (член 37).

(2) Глоба во износ од 1.500 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член, Прекршочната комисија може да му изрече прекршочна санкција забрана за вршење на одделна дејност од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно во трговец поединец на овој член, Прекршочната комисија може да им изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 56**

**Прекршочни санкции за мал производител**

(1) Глоба во износ од 1.500 евра во денарска противвредност ќе му се изрече на мал производител кој е правно лице за прекршок, доколку:
1) не води евиденција согласно со членот 30 од овој закон (член 20 став (3)).

(2) Глоба во износ од 500 евра во денарска противвредност ќе му се изрече на мал производител кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 57**

(1) Глоба во износ од 3.500 евра во денарска противвредност ќе му се изрече на малиот производител кој е правно лице за прекршок, доколку:
1) доставил лажни податоци и водел лажна евиденција со цел да се прикаже како мал производител и да биде изземен од обврската согласно со членот 34 од овој закон.

(2) Глоба во износ од 900 евра во денарска противвредност ќе му се изрече на малиот производител кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член, Прекршочната комисија може да му изрече прекршочна санкција забрана за вршење на одделна дејност од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно трговец поединец на овој член, Прекршочната комисија може да им изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 58**

**Прекршочни санкции за поседувачите и трговците**

(1) Глоба во износ од 2.000 евра во денарска противвредност ќе му се изрече на поседувачот или трговецот кој е правно лице за прекршок, доколку:
1) одбие да ги прими преносливите отпадни батерии и акумулатори од страна на крајниот корисник, или за тоа бара за возврат купување на нови батерии и/или акумулатори или наплаќа надоместок за враќањето (член 16 став (1));
2) поседувачот кој работи со индустриски и автомобилски батерии и акумулатори на производителот одбие бесплатно да ги земе назад отпадните индустриски и автомобилски батерии и акумулатори од крајните корисници, без оглед на нивниот хемиски состав и потекло (член 16 став (2));
3) не постави соодветни садови согласно со членот 17 ставови (1) и (2) од овој закон;
4) не ги преземе преносливите отпадни батерии и акумулатори кои ги има во својата продажна програма без надоместок или за тоа бара за возврат купување од крајниот корисник, без оглед на произведувачот, вклучувајќи ги и отпадните батерии и акумулатори кои се составни делови на уредите кои се продаваат или сервисираат (член 17 став (3));
5) не постави известување на видно место на кое ќе бидат наведени информации за крајниот корисник за начинот на собирање на отпадните батерии и акумулатори на собирните места во рамките на својот деловен простор (член 17 став (4));
6) собраните отпадни батерии и акумулатори не ги предаде на лице овластено за собирање на отпадни батерии и акумулатори (член 17 став (5));
7) кога е наполнет садот со отпадни батерии и акумулатори не го извести колективниот постапувач или самостојниот постапувач со цел да дојде и да ги преземе собраните отпадни батерии и акумулатори (член 28 став (3)) и
8) не постапува во согласност со членот 33 став (2) од овој закон.

(2) Глоба во износ од 700 евра во денарска противвредност ќе му се изрече на поседувачот или трговецот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 59**

**Прекршочни санкции за крајниот корисник**

(1) Глоба во износ од 1000 евра во денарска противвредност ќе му се изрече на крајниот корисник, како економски оператор, кој е правно лице за прекршок, доколку:
1) ги остава или ги предава отпадните батерии и акумулатори на места означени за собирање и селектирање на комунален отпад од домаќинствата или на друг вид отпад (член 14);
2) не постапува со отпадните батерии и акумулатори во согласност со членот 15 став (1) од овој закон и
3) отпадните батерии и акумулатори што ги создава не ги остави на места определени за таа намена или не ги предава на правни или физички лица кои поседуваат дозволи за постапување со отпад (член 15 став (4)).

(2) Глоба во износ од 200 евра во денарска противвредност ќе му се изрече на крајниот корисник кој е кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе се изрече на одговорното лице во правното лице односно во трговец поединец за дејствијата од став (1) на овој член.

**Член 60**

**Прекршочни санкции за физички лица**

(1) Глоба во износ од 60 евра во денарска противвредност на самото место ќе му се изрече на физичко лице кое не е економски оператор за дејствија за прекршок, доколку:
1) ги остава или ги предава отпадните батерии и акумулатори на места означени за собирање и селектирање на комунален отпад од домаќинствата или на друг вид отпад (член 14);
2) не ги чува одвоено, собира и остава одвоено отпадните батерии и акумулатори од комуналниот отпад и другите видови на отпад (член 15 став (1));
3) отпадните батерии и акумулатори што ги создава не ги остави на места определени за таа намена или не ги предава на правни или физички лица кои поседуваат дозволи за постапување со отпад (член 15 став (3));
4) не ги предава отпадните индустриски батерии и акумулатори на производителот од кој ги набавил или на колективниот постапувач за постапување со отпадни батерии и акумулатори (член 15 став (4)) и
5) не ги собира одвоено според видот во посебно означени садови (член 15 став (6)).

(2) За прекршоците од овој член државните инспектори за животна средина, овластените инспектори за животна средина, комуналните инспектори на општината, на општината во градот Скопје и на градот Скопје, глобата од ставот (1) на овој член ќе му врачат мандатен платен налог кој сторителот е должен да го плати во рок од осум дена.

(3) Доколку глобата од ставот (1) на овој член не се плати во рокот од ставот (2) на овој член, државните инспектори за животна средина, овластените инспектори за животна средина, комуналните инспектори на општината, на општината во градот Скопје и на градот Скопје, се должни да го достават мандатниот платен налог до органот надлежен за присилно извршување за негово извршување.

(4) Надлежните инспектори од став (2) на овој член се должни да водат евиденција за издадените мандатни платни налози и за исходот на покренатите постапки.

(5) Во евиденцијата од ставот (4) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на мандатниот платен налог кој му се издава и исходот на постапката.

(6) Личните податоци од ставот (5) на овој член се чуваат пет години од денот на внесување во евиденцијата.

(7) Министерот кој раководи со органот на државната управа надлежен за вршење на работите од областа на животната средина ја пропишува формата и содржината на мандатниот платен налог

**Член 61**

**Прекршочни санкции за самостојниот постапувач**

(1) Глоба во износ од 4.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не постапува во согласност со членот 21 став (2) од овој закон;
2) вршењето на работите не го доверил на трети лица (член 21 став (4));
3) нема обезбедено договори за преземање на обврски за постапување со отпадни батерии и акумулатори со производители согласно со членот 22 став (1) од овој закон;
4) не го известил стручниот орган за настанатите промени (член 22 став (4));
5) на производителите со кои има склучено договор за преземање на обврска за постапување со отпадни батерии и акумулатори не им издава потврда за ослободување од плаќањето на надоместокот од членот 39 на овој закон (член 22 став (8));
6) не ги обезбедил условите пропишани во членот 25 став (1) од овој закон;
7) во програмата нема обезбедено мерки за поседувачот или трговецот да не одбиваат да ги земаат назад бесплатно отпадните индустриски батерии и акумулатори од крајните корисници, без оглед на нивниот хемиски состав и потекло (член 25 став (3));
8) не презема активности за собирање на отпадни автомобилски батерии и акумулатори од поседувачите и крајните корисници или од достапните собирни места во нивна близина, места на продажба, или други достапни места каде се создава овој вид на отпад доколку собирањето на отпадните батерии и акумулатори не го организирал заедно со системот за постапување со искористени возила (член 25 став (4));
9) не обезбеди мерки со кои прифаќањето на отпадни автомобилски батерии и акумулатори од лични, некомерцијални возила, да не подлежи на никаков трошок за крајните корисници кога тие ги оставаат отпадните батерии или акумулатори ниту, пак, да им создава каква било обврска за купување нови батерии или акумулатори (член 25 став (5));
10) собирањето, третманот, рециклирањето и отстранувањето на отпадните батерии и акумулатори, не ги довери само на правни и физички лица кои поседуваат соодветни дозволи за постапување со отпад согласно со Законот за управување со отпад и/или Законот за животната средина (член 25 став (7));
11) собирањето на индустриските отпадни батерии и акумулатори не го довери да го врши друго правно лице или физичко лице кое поседува дозвола за собирање на опасен отпад согласно со Законот за управување со отпад (член 25 став (8));
12) нема обезбедено едно собирно место или центар на 1.000 еквивалент жители за отпадни преносни батерии и акумулатори (член 25 став (10));
13) нема обезбедено едно собирно место или центар на 5.000 еквивалент жители за отпадни автомобилски батерии и акумулатори (член 25 став (11));
14) не презел мерки со кои обезбедува третманот на собраните отпадни батерии и акумулатори да се врши согласно со членот 26 ставови (1), (2) и (3) од овој закон;
15) заедно со извештаите од членот 30 на овој закон, не достави и извештај за степенот на ефикасноста на рециклирањето што се постигнува во секоја календарска година (член 26 став (5)):
16) не постапува согласно со членот 26 став (11) од овој закон;
17) не обезбеди собирните места да бидат уредени на таков начин којшто ќе овозможи крајните корисници да ги оставаат отпадните батерии и акумулатори, како и не обезбеди редовно преземање на собраните отпадни батерии и акумулатори во рок од 48 часа од моментот на добивање известување од поседувачот или трговецот дека садовите за собирање на отпадни батерии и акумулатори се наполнети (член 27 став (1));
18) во својот систем не обезбеди поставување на постери или други информативни алатки со кои ќе ја информира јавноста и крајните корисници за постапувањето со отпадните батерии и акумулатори (член 27 став (2));
19) не постапува во согласност со членот 27 став (3) од овој закон и
20) не постапува во согласност со членот 30 став (1) од овој закон.

(2) Глоба во износ од 2.000 евра во денарска противвредност ќе му се изрече на самостојниот постапувач кој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) точки 2, 3, 11 и 12 на овој член, надлежниот суд може да му изрече прекршочна санкција забрана за вршење на одделна дејност од која произлегува сторувањето на прекршокот во траење од најмалку шест месеци до најмногу три години.

(5) На одговорното лице во правното лице односно во трговец поединец од ставот (3) на овој член, надлежниот суд може да им изрече прекршочна санкција забрана за вршење на должноста од која произлегува сторувањето на прекршокот во траење до една година.

**Член 62**

(1) Глоба во износ од 6.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не ги спроведе сите обврски кои согласно со овој закон се припишани како должност за колективниот постапувач и за производителот (член 23 став (4));
2) не ги достави извештаите во согласност од членот 30 на овој закон (член 23 став (5));
3) заедно со извештаите од членот 30 на овој закон, не достави и извештај за степенот на ефикасноста на рециклирањето што се постигнува во секоја календарска година од членот 26 став (3) на овој закон (член 26 став (5));
4) не постапува согласно со членот 26 став (9) од овој закон;
5) не постапува согласно со членот 26 став (11) од овој закон;
6) не обезбеди собирните места да бидат уредени на таков начин којшто ќе овозможи крајните корисници да ги оставаат отпадните батерии и акумулатори, како и да обезбеди редовно преземање на собраните отпадни батерии и акумулатори во рок од 48 часа од моментот на добивање известување од поседувачот или трговецот дека садовите за собирање на отпадни батерии и акумулатори се наполнети (член 27 став (1)) и
7) годишниот извештај од членот 30 став (1) на овој закон не го доставува за отпадните батерии и акумулатори кои што самиот ги пуштил на пазар за прв пат во Република Македонија (член 30 став (2)).

(2) Глоба во износ од 1000 евра во денарска противвредност ќе му се изрече на самостојниот постапувач кој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 63**

(1) Глоба во износ од 9.000 евра во денарска противвредност ќе му се изрече на самостојниот постапувач со отпадни батерии и акумулатори кој е правно лице за прекршок, доколку:
1) не ги исполни обврските утврдени во доброволните договори (член 37).

(2) Глоба во износ од 1.000 евра во денарска противвредност ќе му се изрече на самостојниот постапувач кој е трговец поединец за дејствијата од ставот (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член, надлежниот суд може да му изрече прекршочна санкција забрана за вршење на одделна дејност од која произлегува сторувањето на прекршокот во траење од најмалку шест месеци до најмногу три години.

(5) На одговорното лице во правното лице односно во трговец поединец од ставот (3) на овој член, надлежниот суд може да му изрече прекршочна санкција забрана за вршење на должноста од која произлегува сторувањето на прекршокот во траење до една година

**Член 64**

(1) Глоба во износ од 25.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не достави годишен извештај согласно со членот 31 од овој закон;
2) не поседува дозвола согласно со членот 23 ставови (1) и (2) од овој закон и
3) достави извештаи со неточни податоци со цел да се утврди дека се постигнати целите од членот 35 на овој закон;

(2) Глоба во износ од 4.000 евра во денарска противвредност ќе му се изрече на самостојниот постапувач кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член, надлежниот суд може да му изрече прекршочна санкција забрана за вршење на одделна дејност од која произлегува сторувањето на прекршокот во траење од најмалку шест месеци до најмногу три години.

(5) На одговорното лице во правното лице односно во трговец поединец од ставот (3) на овој член, надлежниот суд може да му изрече прекршочна санкција забрана за вршење на должноста од која произлегува сторувањето на прекршокот во траење до една година

**Член 65**

**Прекршочни санкции за колективниот постапувач**

(1) Глоба во износ од 9.000 евра во денарска противвредност ќе му се изрече на колективниот постапувач за прекршок, доколку:
1) не постапува во согласност со членот 21 став (2) од овој закон;
2) вршењето на работите не го доверил на трети лица (член 21 став (4));
3) нема обезбедено договори за преземање на обврски за постапување со отпадни батерии и акумулатори со производители согласно со членот 22 став (1) од овој закон;
4) не го известил стручниот орган за настанатите промени (член 22 став (4));
5) на производителите со кои има склучено договор за преземање на обврска за постапување со отпадни батерии и акумулатори не им издава потврда за ослободување од плаќањето на надоместокот од членот 39 на овој закон (член 22 став (8));
6) не ги обезбедил условите пропишани со членот 25 став (1) од овој закон;
7) во програмата нема обезбедено мерки за поседувачот или трговецот да не одбиваат да ги земаат назад бесплатно отпадните индустриски батерии и акумулатори од крајните корисници, без оглед на нивниот хемиски состав и потекло (член 25 став (3));
8) не презема активностите за собирање на отпадни автомобилски батерии и акумулатори од поседувачите и крајните корисници или од достапните собирни места во нивна близина, места на продажба, или други достапни места каде што се создава овој вид на отпад, доколку собирањето на отпадните батерии и акумулатори не го организирал заедно со системот за постапување со искористени возила (член 25 став (4));
9) не обезбеди мерки со кои прифаќањето на отпадни автомобилски батерии и акумулатори од лични, некомерцијални возила, да не подлежи на никаков трошок за крајните корисници кога тие ги оставаат отпадните батерии или акумулатори ниту, пак, да им создава каква било обврска за купување нови батерии или акумулатори (член 25 став (5));
10) собирањето, третманот, рециклирањето и отстранувањето на отпадните батерии и акумулатори, не ги довери само на правни и физички лица кои поседуваат соодветни дозволи за постапување со отпад согласно со Законот за управување со отпад и/или Законот за животната средина (член 25 став (7));
11) собирањето на индустриските отпадни батерии и акумулатори не го довери да го врши друго правно лице или физичко лице кое поседува дозвола за собирање на опасен отпад согласно со Законот за управување со отпад (член 25 став (8));
12) нема обезбедено едно собирно место или центар на 1.000 еквивалент жители за отпадни преносни батерии и акумулатори (член 25 став (10));
13) нема обезбедено едно собирно место или центар на 5.000 еквивалент жители за отпадни автомобилски батерии и акумулатори (член 25 став (11));
14) не презел мерки со кои обезбедува третманот на собраните отпадни батерии и акумулатори да се врши согласно со членот 26 ставови (1), (2) и (3) од овој закон;
15) заедно со извештаите од членот 30 на овој закон, не достави и извештај за степенот на ефикасноста на рециклирањето што се постигнува во секоја календарска година (член 26 став (5));
16) не постапува согласно со членот 26 став (11) од овој закон;
17) не обезбеди собирните места да бидат уредени на таков начин којшто ќе овозможи крајните корисници да ги оставаат отпадните батерии и акумулатори, како и не обезбеди редовно преземање на собраните отпадни батерии и акумулатори во рок од 48 часа од моментот на добивање известување од поседувачот или трговецот дека садовите за собирање на отпадни батерии и акумулатори се наполнети (член 27 став (1));
18) во својот систем не обезбеди поставување на постери или други информативни алатки со кои ќе ја информира јавноста и крајните корисници за постапувањето со отпадните батерии и акумулатори (член 27 став (2));
19) не постапува во согласност со членот 27 став (3) од овој закон и
20) не постапува во согласност со членот 30 став (1) од овој закон.

(2) Глоба во износ од 30% од одмерената глоба за колективниот постапувач ќе се изрече на одговорното лице во колективниот постапувач за дејствијата од став (1) на овој член.

**Член 66**

(1) Глоба во износ од 35.000 евра во денарска противвредност ќе му се изрече на колективниот постапувач за прекршок, доколку:
1) не достави годишен извештај согласно со членот 31 од овој закон;
2) не поседува дозвола согласно со членот 22 став (1) од овој закон;
3) достави извештаи со неточни податоци со цел да се утврди дека се постигнати целите од членот 35 на овој закон и
4) не ги исполни обврските утврдени во доброволните договори (член 37).

(2) Глоба во износ од 30% од одмерената глоба за колективниот постапувач ќе му се изрече на одговорното лице во колективниот постапувач за дејствијата од став (1) на овој член.

(3) На сторителот на прекршокот од ставот (1) на овој член, надлежниот суд може да му изрече прекршочна санкција забрана за вршење на одделна дејност од која произлегува прекршокот во траење од најмалку шест месеци до најмногу три години.

(4) На одговорното лице во колективниот постапувач од ставот (2) на овој член, надлежниот суд може да му изрече прекршочна санкција забрана за вршење на должноста од која произлегува сторувањето на прекршокот во траење до една година.

**Член 67**

**Прекршочни санкции за правно лице кое не е економски оператор**

(1) Глоба во износ од 2000 евра во денарска противвредност ќе му се изрече на правно лице кое не е економски оператор, доколку:
1) отстранува отпадни батерии и акумулатори на депонии (член 9 став (1));
2) согорува отпадни индустриски и автомобилски батерии и акумулатори (член 9 став (2));
3) отпадните батерии и акумулатори се оставаат или предаваат на места означени за собирање и селектирање на комунален отпад од домаќинствата или на друг вид отпад (член 14);
4) со отпадните батерии и акумулатори не постапува согласно со членот 15 став (2) од овој закон;
5) отпадните батерии или акумулатори не ги предаде на производителот од кој ги набавил или на колективниот постапувач за постапување со отпадни батерии и акумулатори од членот 22 на овој закон (член 15 став (4));
6) правното и физичкото лице кое за колективниот постапувач или за самостојниот постапувач врши собирање на отпадни батерии и акумулатори и не подготвува и доставува извештаи за количините на собраните отпадни батерии и акумулатори на посебен образец (член 31 став (1));
7) правното и физичкото лице кое за колективниот постапувач или за самостојниот постапувач врши преработка на отпадните батерии и акумулатори не да подготвува и доставува извештај за количините на преземени и преработени или рециклирани отпадни батерии и акумулатори на посебен образец (член 31 став (3)) и
8) правното и физичкото лице кое врши третман на отпадни батерии и акумулатори не подготвува и не доставува извештај за степенот на ефикасноста за рециклирањето на отпадните батерии и акумулатори кој се постигнува во секоја календарска година, како и за тоа дали е исполнета ефикасноста на рециклирање согласно со членот 26 на овој закон (член 31 став (4)).

(2) Глоба во износ од 30% од одмерената глоба за колективниот постапувач ќе му се изрече на одговорното лице во колективниот постапувач за дејствијата од став (1) на овој член.

**Член 68**

**Постапка за порамнување и посредување**

(1) За прекршоците утврдени во членовите 52, 53, 54, 55, 56, 57, 58 и 66 од овој закон, надлежните инспектори од член 43 ставови (2), (4), (5) и (6) на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2) Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издава прекршочен платен налог.

(3) Кога прекршокот надлежните инспектори го утврдат лично или го утврдат со употреба на соодветни технички средства и направи се должни веднаш да издадат прекршочен платен налог кој го забележуваат во записникот за констатиран прекршок.

(4) Во случаите од став (2) на овој член, прекршочниот платен налог го потпишуваат надлежните инспектори и сторителот.

(5) Во случаите од став (3) на овој член, прекршочниот платен налог го потпишуваат надлежните инспектори, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од став (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежните инспектори должни се да поднесат барање за поведување на прекршочна постапка пред Прекршочната Комисија.

(9) За прекршоците утврдени во членовите 61, 62, 63, 64 и 65 од овој закон, надлежните инспектори може на сторителот на прекршокот да му предложи постапка за спогодување пред да поднесат барање за поведување на прекршочна постапка.

(10) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба.

(11) Постапките за порамнување и спогодување се водат согласно соодредбите од Законот за животната средина.

(12) Надлежните инспектори се должни да водат евиденција за издадените прекршочни платни налози и за исходот на покренатите постапки.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.

(15) Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.

**Член 69**

**Водење на прекршочната постапка**

(1) За прекршоците утврдени во членовите 53, 54, 55, 56, 57, 58, 59, 60 и 67 од овој закон прекршочна постапка води и прекршочна санкција изрекува Прекршочната комисија.

(2) Постапката пред прекршочната комисија се води согласно со одредбите на Законот за животната средина.

(3) За прекршоците утврдени во членовите 61, 62, 63, 64, 65 и 66 од овој закон прекршочна постапка води и прекршочна санкција изрекува надлежниот суд.